Lietuvos Respublikos Vyriausybė

NUTARIMAS

**DĖL LIETUVOS RESPUBLIKOS VYRIAUSYBĖS 2002 M. BIRŽELIO 13 D. NUTARIMO NR. 900 „DĖL PRIEMONIŲ MOKESTINIŲ PRIEVOLIŲ ĮVYKDYMUI UŽTIKRINTI“ PAKEITIMO**

2010 m. gegužės 19 d. Nr. 579

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2002 m. birželio 13 d. nutarimą Nr. 900 „Dėl priemonių mokestinių prievolių įvykdymui užtikrinti“ (Žin., 2002, Nr. [60-2461](https://www.e-tar.lt/portal/legalAct.html?documentId=TAR.99708D1709BB); 2007, Nr. [138-5658](https://www.e-tar.lt/portal/legalAct.html?documentId=TAR.4ADAA11B1532)):

1.1. Išdėstyti preambulę taip:

„Vadovaudamasi Lietuvos Respublikos pridėtinės vertės mokesčio įstatymo (Žin., 2002, Nr. [35-1271](https://www.e-tar.lt/portal/legalAct.html?documentId=TAR.ED68997709F5); 2004, Nr. [17-505](https://www.e-tar.lt/portal/legalAct.html?documentId=TAR.AC724525A9B9); 2006, Nr. [137-5203](https://www.e-tar.lt/portal/legalAct.html?documentId=TAR.5D53ED7683B5)) 84 straipsnio 6 dalimi ir 96 straipsnio 1 dalimi ir įgyvendindama 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (OL 2006 L 347, p. 1) su paskutiniais pakeitimais, padarytais 2009 m. gruodžio 22 d. Tarybos direktyva 2009/162/EB (OL 2010 L 10, p. 14), ir2010 m. vasario 16 d. Tarybos įgyvendinimo sprendimą 2010/99/ES leisti Lietuvos Respublikai toliau taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio (OL 2010 L 45, p. 10),Lietuvos Respublikos Vyriausybė nutaria:“.

1.2. Papildyti šiuo 2 punktu:

„2. Šiuo nutarimu patvirtinto Atvejų, kai pridėtinės vertės mokestį už tiekiamas prekes (teikiamas paslaugas) išskaito ir sumoka pirkėjas (klientas) aprašo 1.1 ir 1.3 punktai galioja iki 2012 m. gruodžio 31 dienos.“

1.3. Nurodytu nutarimu patvirtintame Atvejų, kai pridėtinės vertės mokestį už tiekiamas prekes (teikiamas paslaugas) išskaito ir sumoka pirkėjas (klientas), apraše:

1.3.1. išdėstyti 1.1 punktą taip:

„1.1. prekių tiekėjui (paslaugų teikėjui) teisme pradėta bankroto procedūra arba;“;

1.3.2. išdėstyti 1.3 punktą taip:

„1.3. tiekiama mediena:

1.3.1. rąstai – skersai atpjautos apvaliosios medienos dalys;

1.3.2. lentos, lentelės – pailgi 3–40 mm storio ir ne siauresni kaip 25 mm pločio pjautinės medienos gabalai;

1.3.3. tašai, tašeliai – iš dviejų, trijų ar keturių pusių lygiagrečiai su rąsto ašimi apipjauti, aptašyti ar nufrezuoti rąstai, storesni ir platesni kaip 40 mm pjautinės medienos gabalai.“

2. Šis nutarimas įsigalioja 2010 m. birželio 1 dieną.

MINISTRAS PIRMININKAS ANDRIUS KUBILIUS

FINANSŲ MINISTRĖ INGRIDA ŠIMONYTĖ